 Gobanimo: Waa dad ku nool xorriyad oo ay u taliyaan masuuliyiin iyaga ka tirsan oo qab sharafeed uu ka muuqdo kana fogaada wax kastoo xun oo laga xishooda, Tusaale : Quraysh oo uu Nabigeenna scw uu ka dhashay waxay ahaayeen qolo degan jasiiradda Carabta oo ay u taliyaan odayaashooda,waxay ka badbaadeen gumaysiyadii Ruumka Faaris ee haytsay dalalka carabta ee ka soo haray Jasiiradda Carabta, waxaa u suuro gashay Nabigascw asxaabtiisa inay kaga takhalusaan Imbiraadooryadihii Caalamka xilligaa ugu awoodda badnaa ee Ruum Faaris , waxaana taa ugu wacnaa iyagoo gobannimo ku nool Diinta Islaamka oo gobannimo ah, kuma uusan rafaadin sidii Nabi Muusescw uu ugu rafaaday waayo gunnimo ay ugu yaraan Qarni ku noolaayeen, way adkaatay marka hore in diintii oo Gobanimo ah ay isla markiiba qaataan iyagoo gunnimo ku jira. 